Jozef Ráž

**Jozef** „**Jožo**“ **Ráž** (* 24. október 1954, Bratislava) je slovenský hudobník a spevák, známy predovšetkým z pôsobenia v populárnej skupine Elán.

## Životopis
Jožo Ráž chodil do Ľudovej školy umenia, kde študoval hru na klavír. Do tej istej školy chodil v tom čase na klavír k inému učiteľovi aj, od neho o dva týždne starší, Vašo Patejdl. Obidvaja sa stretávali na spoločných hodinách hudobnej teórie. Vašo mal vtedy kapelu, v ktorej hrával na gitaru. Potom, ako ich bubeník spolu s rodičmi emigroval na Západ, jeho kapela sa rozpadla. Vašo oslovil vtedy Joža Ráža, ktorý zohnal Ďura Farkaša, a Ďuro priviedol Zdena Baláža. Takto v roku 1968 vznikla skupina Elán. Prvé verejné vystúpenie mali dňa 22. apríla 1970 pre bratislavských strojvodcov.

Počas 70. rokov si kapela zarábala na aparatúru. Hrali vo vinárňach v Bratislave, v Kremnici, v hoteli Partizán na Táľoch, hrali aj v Bulharsku a v zime v roku 1973 v bare v Tunisku. V roku 1977 hrali vo Švédsku, kde stretli aj svoj idol, americkú skupinu Chicago.

V júni 1979 na 14. ročníku Bratislavskej lýry získala skupina Elán cenu za aranžmán skladby „Bláznivé hry“. Jej autorom bol Vašo Patejdl. O rok nato získali striebornú lýru za pesničku „Kaskadér“. Do povedomia verejnosti sa skupina Elán dostala v októbri 1981 aj svojím debutovým albumom *[[Ôsmy svetadiel]]*. Album bol úspešný; druhý, nazvaný ''Nie sme zlí'', dosiahol nový rekord v predaji albumov hudobného vydavateľstva Opus. Skupina Elán nahrala pätnásť štúdiových albumov, päť anglických coververzií svojich skladieb a albumov a skoro dve desiatky oficiálnych kompilácií.

V rokoch 19841985 v období svojho prvého veľkého vrcholu odohrali v Česko-Slovensku a v okolitých krajinách približne 500 koncertov. Počas rokov 1984 až 1987 získali štyrikrát po sebe československého Zlatého slávika, po osamostatnení Slovenska sa v rokoch 1998 až 2005 vyhrali zlatého Slávika na Slovensku. Jožo Ráž má za roky 2000 a 2001 dvoch zlatých Slávikov ako spevák. Dňa 20. septembra 2003 mali koncert v Prahe na Letnej, na ktorý prišlo 85-tisíc divákov. Dňa 21. septembra 2007 koncertovali v newyorskej Carnegie Hall. V januári 2016 Jožo Ráž prevzal ocenenie Krištáľové krídlo. K 50. výročiu založenia kapely mali turné Elán 50 rokov Tour.

Jožo Ráž bol 20. júna 1999 účastníkom dopravnej nehody, ktorú však nezavinil. Utrpel vážny úraz hlavy spojený s vysunutím časti mozgu, z ďalších zranení mal zlomený nos, pravé predkolenie a ľavé zápästie. V noci z pondelka na utorok mu bola zoperovaná zlomená noha a o deň neskôr podstúpil takmer deväťhodinovú operáciu hlavy, keď sa podarilo spevákov stav stabilizovať. Z kómy po nehode sa prebral po dvoch mesiacoch.

Jožo Ráž má ukončenú Filozofickú fakultu UK v Bratislave. Ešte aj dnes koncertuje, nahráva pesničky a donedávna podnikal s motorkami.

V ankete RTVS Najväčší Slovák v roku 2019 bol vyhodnotený na 16. mieste.

## Kritika
Ráž na seba nedávno upozornil aj svojimi kontroverznými vyhláseniami ako napríklad: „*Nie som žiadny rasista, ale Číňanov sa bojím – je ich veľmi veľa. Preto tiež mám doma dve búchačky, keď sem dorazí táto ázijská vlna, tak prvých štyridsaťpäť Číňanov zastrelím a posledné tri guľky si nechám pre seba a svoju rodinu*“.

Netají sa tiež nostalgiou za česko-slovenským socializmom a sympatiami k výrazným vodcovským osobnostiam, ako Gustáv Husák, Vladimír Mečiar, Robert Fico, Fidel Castro alebo Vladimir Putin.

## Diskografia

### Kompilácie
* 2005 Katapult – Monitor – 10. „Až...2006!“ (Josef Vojtek, Jožo Ráž, Kuko, František Moravec, Maťo Ďurinda, Miro Žbirka, Vláďa Šafránek)
* 2007 *[[Slavonix]]* – Sony BMG – 03. „Nebudem iný“
* 

### Duety
* „Neodchádzaj“ – Jožo Ráž a Lenka Hrůzová
* „Psy sa bránia útokom“ – Jožo Ráž a Peter Nagy
* „Afrika, moja láska“ – Jožo Ráž a Barbara Haščáková
* „Hurá na paprike“ – Jožo Ráž a skupina Lojzo
* „Že mi je ľúto“ – Jožo Ráž a skupina Lojzo
* „Nebo, zastav dážď“ – Jožo Ráž a skupina Metalinda
* „Tunel“ – Jožo Ráž a skupina Taktici
* „Láska má právo“ - Jožo Ráž a Juraj Vančík
* „Láska snov“ – Jožo Ráž, Miro Žbirka, Pavol Habera a Peter Nagy

## Literatúra
* Milan Tesař: *Elán Rock na život a na smrt*, Champagne Avantgarde, 1992, ISBN 80-7150-053-4,
* Ingrid Mareková: *Posledné tri hodiny Elánu, alebo legenda pokračuje*, Slovakia GT Music, 2000,
* Marcela Titzlová: *Jožo Ráž Návrat z neba*, Rybka Publisher, 2000, ISBN 80-86182-12-6, ISBN 978-80-86182-12-4,
* Marcela Titzlová: *Elán Unplugged, Carnegie Hall, New York*, MC production s.r.o., 2007, (kniha + CD)
* Dana Čermáková: *Jožo Ráž - Můj příběh*, Imagination of people, 2014, ISBN 978-80-87685-25-9

## Referencie

## Iné projekty

## Externé odkazy
* Oficiálna stránka skupiny 
* 
* Jožo v relácii ČT "13. komnata"

Kategória:Slovenskí rockoví speváci
Kategória:Slovenskí rockoví gitaristi
Kategória:Slovenskí rockoví basgitaristi
Kategória:Slovenskí rockoví klaviristi
Kategória:Slovenskí popoví speváci
Kategória:Slovenskí popoví gitaristi
Kategória:Slovenskí popoví basgitaristi
Kategória:Slovenskí popoví klaviristi
Kategória:Elán (skupina)
Kategória:Tenoristi
Kategória:Držitelia Krištáľového krídla
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy